laion/Wikipedia-Exotic huggingface dataset:
ברמינגהאם סקוואדרון

ברמינגהאם סקוואדרון (באנגלית: Birmingham Squadron) היא קבוצת כדורסל אמריקאית מברמינגהאם, אלבמה, המשחקת בליגת הפיתוח של ה-NBA. הקבוצה הוקמה בשנת 2019 כאירי בייהוקס (באנגלית: Erie BayHawks), הקבוצה השלישית בליגה הנקראת בשם זה (לפניה היו לייקלנד מג'יק: 2008–2017, וקולג' פארק סקייהוקס: 2017–2019), ובשנת 2021 שינתה את שמה לברמינגהאם סקוואדרון. הקבוצה מסונפת לקבוצת ה-NBA ניו אורלינס פליקנס והם משחקים את משחקי הבית שלהם בלגסי ארנה בברמינגהאם. ב-30 במרץ 2017 הודיעו הניו אורלינס פליקנס על כוונותיהם להקים קבוצת ליגת פיתוח בבעלותם עד עונת 2018/19 באזור המפרץ הדרומי. ב-24 באוקטובר 2018 הכריזו הפליקנס שהקבוצה שלהם תמוקם בברמינגהאם, אלבמה. עם זאת, בעקבות הצורך בשיפוץ האולם בברמינגהאם החלה הקבוצה לשחק בעונת 2019/20 כאירי בייהוקס באירי, פנסילבניה, לאחר שאטלנטה הוקס העבירה את הקבוצה שלה, שנקראה בשם זה עד 2019, לקולג' פארק, ג'ורג'יה. בעונתם הראשונה סיימו הבייהוקס במקום ה-4 בבית הדרום מזרחי ולא העפילו לפלייאוף. ב-8 באפריל 2021 הודיעה חברת הניהול המקומית של אירי, שהפעילה את כל שלוש הקבוצות בשם אירי בייהוקס, כי הארגון לא הצליח למצוא קבוצת NBA שתשמש כקבוצת אב לקבוצה בעונת 2021/22 והפסיק את פעילותה. ב-26 ביולי באותה שנה נחשפו השם, הלוגו והצבעים של ברמינגהאם סקוואדרון (טייסת ברמינגהאם), כאשר השם "טייסת" נבחר כאזכור הן לשם עצם קיבוצי המשמש לקבוצת שקנאים (הסמל של הפליקנס) והן להיסטוריה של אלבמה בתעופה הצבאית. אתר האינטרנט הרשמי של ברמינגהאם סקוואדרון (באנגלית) ברמינגהאם סקוואדרון, ברשת החברתית אקס (טוויטר)
סקובה קמארה

סקובה קמארה (בצרפתית: Sékouba Camara; נולד ב-22 בינואר 1997 בגינאה) הוא כדורגלן גינאי המשחק בעמדת השוער בקבוצת אדאמה סיטי מליגת העל האתיופית ובנבחרת גינאה. קמארה החל את הקריירה המקצוענית שלו באתלטיקו דה קונאקרי מליגת העל הגינאית. בחודש יולי 2017 הגיע להיבחן בהפועל רעננה מליגת הישראלית, אך שוחרר מהמועדון לאחר מספר ימים, לאחר שיחק במשחק אחד בגביע הטוטו 2017/2018. בהמשך הקריירה שלו שיחק בקאלום סטאר מליגת העל הגינאית. בחודש אפריל 2021 חתם באדאמה סיטי מליגת העל האתיופית. ב-20 באוקטובר 2019 ערך קמארה את הופעת הבכורה שלו בנבחרת גינאה, במשחק נגד נבחרת סנגל במסגרת מוקדמות אליפות האומות האפריקאיות 2020. סקובה קמארה, באתר Transfermarkt סקובה קמארה, באתר WorldFootball.net סקובה קמארה, באתר FootballDatabase.eu עינת הירש, ‏שוער גינאה הצעירה ייבחן בהפועל רעננה, באתר ערוץ הספורט, 1 באוגוסט 2017 יניב רבינוביץ', סקובה קמארה ישוחרר מהפועל רעננה, באתר ynet, 4 באוגוסט 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקובה קמארה".
הגמל המעופף

הגמל המעופף (גמלא פרחא) הוא מושג המופיע במשנה ותלמוד, אשר שימש כמקור השראה, ואומץ כסמל בתרבות העברית המתחדשת בארץ ישראל החל משנות ה-30 של המאה ה-19. ההקשר הקדום ביותר למושג הגמל המעופף הוא במשנה, במסכת שבועות (ג,ח) העוסקת בסוגי "שבועת שוא" בין הדוגמאות מובא, "אם לא ראיתי גמל שפורח באויר", חכמי המשנה מבינים שאין מציאות כזו, ומדובר בדברי הבאי וגוזמה, ולכן שבועה זו נחשבת שבועת שוא. בתלמוד הבבלי, האמוראים שוקלים את האפשרות כמציאות ריאלית, התלמוד עוסק בשאלה האם עדים יכולים היו להימצא בבוקרו של יום בעיר סורא ובסיומו של אותו היום בעיר נהרדעא (המרחק בין הערים עומד על כמאה ק"מ).  בתקופה בה נכתבו הדברים בין המאה ה-3 למאה ה-5, האפשרות היחידה כי אכן כך היה היא "ליחוש לגמלא פרחא" - משמעו: האם עלינו להבין שמא היה ברשותם "גמל מעופף" שריצתו כה מהירה שאיפשרה להם לגמוא מרחק זה ביום אחד?! . כמו כן הביטוי חוזר במסכת יבמות דף קטז, עמוד א', הדן באפשרות שאדם עבר ביום אחד מסורא לנהרדעא. מן הפרשנים השונים יש המבחינים בין 'גמלא פרחא', שהוא מציאות קיימת אך נדירה, של גמל מרוצים כה זריז אשר יש ביכולתו לגמוא מרחק רב בקצב מהיר וריצתו נראית כמעין רחיפה, לבין 'גמל פורח באוויר' שהוזכר בהקשר של שבועת שווא, שאיננו יכול להיות במציאות.  ייתכן ומקור תלמודי זה שימש את האדריכל הישראלי אריה אלחנני ביצירת פסלו הנודע של הגמל המעופף בשנת 1932 שהפך לסמלו של יריד המזרח. לימים הפך ביטוי זה לשמו של מועדון חובבי הדאייה בישראל שהוקם בשנת 1933 וכן לסמלה של טייסת 100, טייסת התובלה הראשונה בחיל האוויר הישראלי אשר הוקמה בשנת 1947. שימוש בסמל הגמל המעופף בעת החדשה יריד המזרח – סמלו של היריד היה גמל מעופף. קלוב התעופה לישראל – שמו הראשון של מועדון חובבי הדאייה. הגמל המעופף (סרט) – סרט פנטזיה קומית של רמי נעמן העוסק בשחזור פסל הגמל המעופף של יריד המזרח. טייסת הנגב של "שירות האוויר". הגמל המעופף (טייסת) – טייסת תובלה בחיל האוויר הישראלי. אם לא ראיתי גמל שפורח באוויר – גמל, ד"ר משה רענן, באתר פורטל הדף היומי במסכת מכות. בדף ה עמוד א' משנת ארץ ישראל, ספראי, שבועות עמוד 191. גמל - "גמל שפורח באויר" (שבועות כט ע"א), ד"ר משה רענן, באתר daf-yomi.com פורטל הדף היומי: בכורות נז -קישור שבור, באתר daf-yomi.com
פליקס סאנצ'ס (מאמן כדורגל)

פליקס סאנצ'ס בס (בספרדית: Félix Sánchez Bas; נולד ב-13 בדצמבר 1975 בברצלונה שבספרד) הוא מאמן נבחרת אקוודור בכדורגל. בתחילת דרכו שימש סאנצ'ס כמאמן במחלקת הנוער של ברצלונה הספרדית, ובשנת 2006 עבר לקטר והחל לשמש כמאמן באקדמיית אספייר. בשנת 2013 מונה כמאמן נבחרת קטר עד גיל 19, אותה הוביל לזכייה באליפות אסיה עד גיל 19. ב-3 ביולי 2017, לאחר שאימן את נבחרות קטר עד גיל 19 ועד גיל 23, מונה סאנצ'ס כמאמן נבחרת קטר הבוגרת. הוא הוביל את הנבחרת לזכייה היסטורית ראשונה בגביע אסיה בשנת 2019. סאנצ'ס אימן את נבחרת קטר גם בקופה אמריקה 2019, בגביע הזהב 2021 ובמונדיאל 2022. ב-11 במרץ 2023 מונה למאמן נבחרת אקוודור. נבחרת קטר עד גיל 19 אליפות אסיה עד גיל 19 (1): 2014 נבחרת קטר גביע אסיה (1): 2019 מדיה וקבצים בנושא פליקס סאנצ'ס בוויקישיתוף פליקס סאנצ'ס, באתר Transfermarkt פליקס סאנצ'ס, באתר Soccerway פליקס סאנצ'ס, באתר WorldFootball.net פליקס סאנצ'ס, באתר FootballDatabase.eu פרופיל המאמן, באתר Transfermarkt Fèlix Sánchez, de la cantera culé a la catarí באתר ספורט, 21 בנובמבר 2013 (בספרדית) Felix Sanchez replaces Jorge Fossati as Qatar coach באתר Goal, ‏ 4 ביולי 2017 (באנגלית) Qatar stun Japan with 3-1 win to be crowned Asian Cup champions באתר הגרדיאן, 1 בפברואר 2019 (באנגלית)
שמואל שי (מדען)

שמואל שי (נולד ב־11 באוקטובר 1938) הוא חוקר בתחום מדעי ההתנהגות, סטטיסטיקאי, פרופסור למדידה חברתית ופסיכולוגית ומרצה בתוכנית פכ"מ (פילוסופיה, כלכלה ומדע המדינה) באוניברסיטה העברית בירושלים. שמואל שי נולד בירושלים ליהושע שי, פעיל עלייה ושגריר ישראל ולרבקה, והוא נינו של הרב אברהם פילוסוף. משפחתו, מיהדות ספרד, עלתה מיוון ומיוגוסלביה[דרושה הבהרה] והתיישבה בעיר העתיקה בירושלים באמצע המאה ה־19. המשפחה, מהיישוב הישן, שימרה את שפת הלדינו. ניחן באוטודידקטיות ולמד אלקטרוניקה ותקשורת רדיו, ובגיל 14 היה לחובב הרדיו הצעיר ביותר שהחזיק ברישיון ממשלתי להחזקת והפעלת תחנת שידור. למד בגימנסיה העברית בירושלים ושירת בגדוד קשר ארצי. לאחר מכן למד במכון הפוליטכני של ברוקלין (לימים צורף לאוניברסיטת ניו יורק) ובאוניברסיטת קליפורניה בברקלי שם קיבל תואר ראשון בפיזיקה ותואר שני בסטטיסטיקה מתמטית. את הדוקטורט השלים שי באוניברסיטה העברית. בהמשך פיתח שי את "תורת מערכות הפעולה ההתנהגותיות על פי שטחות" (FAST) כמודל גנרי ואת "הסילום המרובה" כפרדיגמה למדידה רב ממדית בעבור מערכות התנהגותיות, כמו כן יישם את המודל המערכתי בחקר איכות החיים האנושית, בחקר הצדק החלוקתי ובחקר ארגונים. היה שנים רבות מנהל מחקר במכון למחקר חברתי שימושי וכן במרכז לחקר המגזר השלישי באוניברסיטת בן-גוריון בנגב. ייסד ועמד בראש המרכז לצדק חברתי ע"ש יעקב חזן במכון ון ליר בירושלים. משנת 1988 מלמד שי באוניברסיטה העברית, כמו כן הוא חבר מערכת של כתבי העת: "Social Indicators Research (SIR)" ו־"Journal of Investigative Psychology and Offender Profiling (JIP)", וכן של האנציקלופדיה לחקר איכות חיים והרווחה: "Encyclopedia of Quality of Life and Well-Being Research". שי היה יועץ מתודולוגי למחלקת החינוך של ארגון מדינות אמריקה, פרופסור אורח באוניברסיטת האדרספילד, ועמית מחקר לשם כבוד באוניברסיטת ליברפול. חבר במכון למתמטיקה סטטיסטית (ארצות הברית, IMS), ובאגודה האמריקנית לפסיכולוגיה, מייסד ומזכ"ל ראשון של האגודה הבין לאומי לתורת השטחות (FTA) (אנ') . שי כיהן כיושב ראש אגודת הסטודנטים הישראלים בברקלי ואזור המפרץ של סן פרנסיסקו. בהתקוממות הסטודנטים המסיבית והממושכת "התנועה לחופש הדיבור" (Free Speech Movement) שארעה בברקלי בשנים 1964-65 היה מעורב, עת אשתו דיאנה (בת-זוגו אז) הייתה בין השובתים שנעצרו והובאו למשפט. שי הוא מוותיקי החברים במועדון הספורט הירושלמי ושימש כחבר הנהלת המועדון. Multiple Scaling: The theory and application of Partial Order Scalogram Analysis (POSAC). Amsterdam: North Holland. (1985). Reviews Introduction to Facet Theory: Content design and intrinsic data analysis in behavioral research. Thousand Oaks, CA: Sage. (with Elizur. D., 1994). Facet Theory: Form and content. Thousand Oaks, CA: Sage. (With Borg, I. 1995). A Development Plan for the Administered Territories: The West Bank and the Gaza Strip. Jerusalem: IIASR and N.Y.: Carnegie Endowment for International Peace. (1972). University research in Israel: Intrinsic indicators of science. Jerusalem: Weizmann. (With Duchin, R. & Herskovic, S., 1989. Hebrew with summary in English). נשוי לירדנה ולו ארבעה ילדים. מדיה וקבצים בנושא שמואל שי בוויקישיתוף אתר האינטרנט הרשמי של שמואל שי שמואל שי, באתר ResearchGate שמואל שי (1938-), דף שער בספרייה הלאומית
ז'וזפין דה רשקה

ז'וזפין דה רשקה (בפולנית: Józefina Reszke, בצרפתית: Joséphine de Reszke;‏ 4 ביוני 1855 – 22 בפברואר 1891) הייתה זמרת סופרן אופראית פולנייה, ילידת ורשה. דה רשקה הייתה אחותם של זמר הבס אדואר דה רשקה וזמר הטנור יאן דה רשקה, שניהם זמרי אופרה ידועי-שם. את לימודי השירה החלה אצל אמה ואצל מאדאם ניסן-סלומון, והופעת הבכורה שלה הייתה בפריז, כאופליה באופרה "המלט" של אמברואז תומא ב-21 ביוני 1875. דה רשקה נשארה באופרה של פריז במשך שנים אחדות, במהלכן נודעה בהופעותיה באופרות איטלקיות וצרפתיות; היא יצרה את תפקיד זיטה ב"מלך לאהור" של מאסנה. היא דחתה הצעה להופיע בארצות הברית, ונשארה באירופה במשך כל שנות הקריירה שלה. דה רשקה הופיעה עם אחיה יאן בהופעת הבכורה שלו; השניים, יחד עם אדואר, השתתפו בהצגת הבכורה של "ארודיאדה" בשנת 1884. בשיא הקריירה שלה נישאה לברון לאופולד יוליאן קרוננברג, ופרשה מן הבמה כמעט לחלוטין; מאז ואילך הסתפקה בהופעות צדקה בלבד. על הופעותיה אלה גמלה לה עיריית פוזנן ביהלום. דה רשקה מתה בוורשה ב-1891, בת 36. מדיה וקבצים בנושא ז'וזפין דה רשקה בוויקישיתוף אתר קנטבילה-סוביטו, משפחת דה רשקה אוקספורד רפרנס, "ז'וזפין דה רשקה" ז'וזפין דה רשקה, באתר "Find a Grave" (באנגלית)
אנטוני (כדורגלן)

אנטוני מתאוס דוס סנטוס (בפורטוגזית: Antony Matheus dos Santos; נולד ב-24 בפברואר 2000 באוזאסקו שבמדינת סאו פאולו, ברזיל), הידוע בקיצור כאנטוני (Antony) הוא כדורגלן ברזילאי המשחק בעמדת קשר הכנף בקבוצת מנצ'סטר יונייטד מליגת העל האנגלית ובנבחרת ברזיל. אנטוני גדל במחלקת הנוער של סאו פאולו, אליה הצטרף בשנת 2010. ב-26 בספטמבר 2018 הוא קודם לקבוצה הבוגרת של המועדון, וחתם על חוזה עד לחודש ספטמבר 2023. ב-15 בנובמבר הוא ערך את הופעת הבכורה שלו במועדון, בתיקו 1-1 נגד גרמיו במסגרת המחזור ה-34 בליגת העל הברזילאית לעונת 2018. בסך הכל ערך 42 הופעות ליגה במדי המועדון, בהן הבקיע שישה שערים. ב-23 בפברואר 2020 חתם אנטוני על חוזה לחמש עונות באייאקס מליגת העל ההולנדית החל מ-1 ביולי 2020. ב-13 בספטמבר 2020 הוא ערך את הופעת הבכורה שלו במועדון, בניצחון 0–1 על ספרטה רוטרדם במסגרת המחזור הראשון בליגה לעונת עונת 2020/2021 בליגת העל ההולנדית. במשחק זה הבקיע את שער הבכורה שלו במועדון. ב-27 באוקטובר הוא ערך את הופעת הבכורה שלו בליגת האלופות, בתיקו 2-2 נגד אטאלנטה במסגרת שלב הבתים לעונת 2020/2021. ב-3 בנובמבר הבקיע את שער הבכורה שלו בליגת האלופות, בניצחון 1–2 על מיטיולן, גם כן בשלב הבתים. בעונתו הראשונה במועדון ערך 32 הופעות ליגה, בהן הבקיע תשעה שערים, והוסיף 14 הופעות ושני שערים בשאר המסגרות. הוא זכה עם אייאקס באליפות הולנד ובגביע ההולנדי. ב-30 באוגוסט 2022 חתם לחמש שנים במנצ’סטר יונייטד מהפרמייר ליג תמורת 100 מיליון אירו. ב-4 בספטמבר 2022, ערך אנטוני את הופעת הבכורה שלו בפרמייר ליג וגם כבש את שער הבכורה שלו בניצחון 1–3 על ארסנל. אנטוני נכלל בסגל נבחרת ברזיל עד גיל 23 לטורניר הכדורגל באולימפיאדת טוקיו 2020 בשנת 2021, זה זכה יחד עם נבחרתו במדליית זהב. הוא שיחק בכל ששת משחקי הטורניר. ב-7 באוקטובר 2021 ערך אנטוני את הופעת הבכורה שלו בנבחרת ברזיל הבוגרת, כשנכנס כמחליף והבקיע שער בניצחון 1–3 על נבחרת ונצואלה במסגרת מוקדמות מונדיאל 2022. נכלל בסגל נבחרת ברזיל לטורניר מונדיאל 2022. אייאקס אליפות הולנד (2): 2020/2021, 2021/2022 הגביע ההולנדי (1): 2020/2021 נבחרת ברזיל עד גיל 23 מדליית זהב אולימפית (1): אולימפיאדת טוקיו 2020 מדיה וקבצים בנושא אנטוני בוויקישיתוף אנטוני, ברשת החברתית אינסטגרם אנטוני, באתר Transfermarkt אנטוני, באתר Soccerway אנטוני, באתר BDFutbol אנטוני, באתר WorldFootball.net אנטוני, באתר National Football Teams אנטוני, באתר FootballDatabase.eu אנטוני, באתר ESPN Garotos da base são promovidos e treinam no São Paulo; Everton corre de novo no gramado באתר Globo Esporte, ‏ 26 בספטמבר 2018 (בפורטוגזית) São Paulo renova contrato de Antony até setembro de 2023 באתר Globo Esporte, ‏ 26 בספטמבר 2018 (בפורטוגזית) Com apoio de Lucas Moura, Antony celebra estreia pelo São Paulo באתר Gazeta Esportiva, ‏ 17 בנובמבר 2018 (בפורטוגזית) Ajax sign Brazil U23 winger Antony Matheus dos Santos for £13m from Sao Paulo באתר BBC, ‏ 23 בפברואר 2020 (באנגלית) Sparta Rotterdam 0–1 Ajax Amsterdam באתר ESPN, ‏ 13 בספטמבר 2020 (באנגלית) Midtjylland 1–2 Ajax באתר הרשמי של אופ"א, 3 בנובמבר 2020 (באנגלית) Seleção Olímpica é convocada para os Jogos Olímpicos de Tóquio 2020 באתר התאחדות הכדורגל הברזילאית, 17 ביוני 2021 (בפורטוגזית) Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית)
אתר הנצחה לנופלי שירות הביטחון הכללי

אתר הנצחה לנופלי שירות הביטחון הכללי הוא אנדרטה הניצבת בשוהם ומנציחה נפטרים של שירות הביטחון הכללי, מהם שנהרגו בעת מילוי תפקידם ומהם שנפטרו בעת עבודתם בשב"כ. האנדרטה ניצבת במרכזו של פארק המגדל בשוהם. היא כוללת רחבה מרוצפת מאורכת, התחומה מצפון על ידי כותל גלי המחופה באבן לבנה. על גבי חלקו השמאלי של הכותל קבועים סמל מדינת ישראל וסמל השב"כ, ולצידם ציטוט מתוך שיר שכתב המשורר נתן אלתרמן לאחר מבצע חשאי בשנות ה-50 של המאה ה-20: "ודווקא היפות והעזות במלאכותיו סמויות עד עת, כי חושך מכסה". על גבי חלקו הימני של הכותל קבועות לוחיות כהות ועליהן שמות הנפטרים, תאריך מותם, והכיתוב "נפל בעת מילוי תפקידו" או "נפטר במהלך שירותו". מאחורי הכותל ניטעו שלושה עצי ברוש. לפני הכותל ניצבת אבן גרניט גבוהה, כעין עץ שנגדע. במרחק מה ממנה, בערוגת חצץ כהה, ניצב סלע ובו מעמד לאבוקת זיכרון ועליו הכיתוב "יזכור". בשולי הרחבה ניצבים תרני דגלים. מדרום לרחבת האנדרטה, על גבי מורד הגבעה, ממוקם אמפיתיאטרון קטן המשמש למופעים. האתר תוכנן על ידי חן וינקלר. הוא הוקם ביוזמת עמותת ציפורי מגן, בסיוע המועצה המקומית שוהם ותורמים פרטיים. הוא נחנך בחודש אוגוסט 2013. מדיה וקבצים בנושא אתר הנצחה לנופלי שירות הביטחון הכללי בוויקישיתוף אתר ההנצחה, באתר יזכור ציפורי מגן, באתר "גיידסטאר ישראל"
סודוקו סקוטי

סודוקו סקוטי, המכונה גם סודוקו ארגייל, הוא סודוקו רגיל בתוספת רשת אלכסונים, שלא כוללת את שני האלכסונים הגדולים, בני ה-9 משבצות. צורת רשת האלכסונים מזכירה את דוגמת הסריגה ארגייל, האופיינית לשבט קמפבל מארגייל שבמערב סקוטלנד ומכאן המקור לשמו של סודוקו זה. בסודוקו סקוטי פועלים לפי כללי הסודוקו הרגיל ובנוסף להם על פני כל אחד מהאלכסונים המסומנים לא תיתכן חזרה על אותה ספרה. Argyle Sudoku on the New Sudoku Players Forum website
מומו ינסאנה

מומו ינסאנה (בצרפתית: Momo Yansané; נולד ב-29 ביולי 1997 בפריה שבגינאה) הוא כדורגלן גינאי המשחק בעמדת החלוץ בקבוצת רייקה מליגת העל הקרואטית. ינסאנה נולד בגינאה והחל את הקריירה המקצוענית שלו בהאפיה מליגת העל הגינאית. ב-7 ביולי 2017 חתם בפ.י.ס. רבאט מליגת העל המרוקאית. ב-6 במרץ 2019 הושאל ינסאנה לאיסלץ' מליגת העל הבלארוסית עד לסוף שנת 2019. במשך תקופת ההשאלה הוא ערך 28 הופעות ליגה והבקיע 11 שערים. ב-1 בינואר 2020, לאחר שהסתיימה תקופת ההשאלה, עבר ינסאנה לאיסלץ' באופן קבוע. הוא ערך 23 הופעות ליגה נוספות במדי המועדון, בהן הבקיע שמונה שערים. ב-26 בספטמבר 2020 חתם ינסאנה בבלאק סטארס מליגת העל הגינאית. ב-29 בינואר 2021 הושאל ינסאנה למשך חצי עונה לניז'ני נובגורוד מהליגה הרוסית השנייה. הוא ערך 16 הופעות ליגה במועדון, בהן הבקיע שישה שערים. ב-1 ביולי 2021 חתם ינסאנה בשריף טירספול מליגת העל המולדובית. ב-7 ביולי הוא ערך את הופעת הבכורה שלו במועדון, בניצחון 4-0 על טאוטה דורס במסגרת סיבוב ההעפלה הראשון של ליגת האלופות לעונת 2021/2022. ב-31 ביולי ערך את הופעת הבכורה שלו בליגה, בניצחון 3-1 על פלורשט במסגרת המחזור הרביעי. במשחק זה גם הבקיע את שער הבכורה שלו בליגה. ב-15 בספטמבר ערך ינסאנה את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022. במשחק זה הבקיע את שער הבכורה שלו במפעל. מדיה וקבצים בנושא מומו ינסאנה בוויקישיתוף מומו ינסאנה, באתר Transfermarkt מומו ינסאנה, באתר Soccerway מומו ינסאנה, באתר WorldFootball.net מומו ינסאנה, באתר National Football Teams מומו ינסאנה, באתר FootballDatabase.eu מומו ינסאנה, באתר ESPN Момо Янсане – футболист «Нижнего Новгорода» באתר הרשמי של ניז'ני נובגורוד, 29 בינואר 2021 (ברוסית) Добро пожаловать, Янсане באתר הרשמי של שריף טירספול, 1 ביולי 2021 (ברוסית)
אבו בכר, סולטאן ג'והור

סר אַבּוּ בַּכְּר אִבֵּן אֵלַמֶּרְחוּם טנג'ונג דֹּאֵג אִבְּרָאהִים (בג'אווי: المرحوم سلطان سير ابو بكر ابن المرحوم تمڠڬوڠ دايڠ إبراهيم, באנגלית: Abu Bakar ibni Almarhum Temenggong Daeng Ibrahim;‏ 3 בפברואר 1833 – 4 ביוני 1895) היה סולטאן ג'והור ה-21 במספר והסולטאן הראשון של ג'והור המודרנית. הוא נודע בכינוי "האהוב" (الخليل). אבו בכר קידם את פיתוח ארצו בבחינה חקלאית, כלכלית ומנהלית בתמיכתם של מהגרים סינים לארצו. במהלך תקופת שלטונו על ג'והור בין 1862 ל-1895 הוא פיתח קשר ידידות עם ויקטוריה, מלכת הממלכה המאוחדת, שתרמה ליחסיה של סולטנות ג'והור עם האימפריה הבריטית. אבו בכר, אנגלופיל, תרם לכך שלצד ההשתלטות הבריטית על חצי האי המלאי, ג'והור שימרה מידה רבה של אוטונומיה מהממשל הבריטי. אבו בכר נולד ב-3 בפברואר 1833 במקדש הישן אשר בסינגפור המודרנית, דאז תחת שלטון האימפריה הבריטית. בשנת 1862, מות אביו, דאטו טנג'ונג אבראהים הוביל להכתרתו כמהראג'ה (תואר המקביל לזה של קיסר) של סולטנות ג'והור. ב-1866 שינה את שמה של בירת הסולטנות, טנג'ונג פוטרי, לג'והור באהרו. ב-1871 עיצב את דגל סולטנות ג'והור ואת התקן המלכותי, אשר כלל סדרי ירושה, מעמדות, סמכויות ועוד. ב-1877 חיזק אבו בכר את מעמדה של ארצו דרך הסיפוח של עמק נהר קסאנג (Kesang). אבו בכר פיתח אהדה רבה לאימפריה הבריטית ונודע בהיותו אנגלופיל. בין היתר פיתח ידידות ארוכת שנים עם ויקטוריה, מלכת הממלכה המאוחדת, אשר התנהלה בעיקר דרך מכתבים שהם שלחו זה לזאת. היחס החם ששרר בין הריבונים תרם ליחסי שתי הארצות ובשנת 1885 נחתמה אמנת אנגלו-ג'והור אשר סבסדה את סולטנות ג'והור כמדינת חסות בריטית ובמקביל הכירה בלגיטימציה השלטונית של משפחת המלוכה ובאוטונומיה העצמאית של ג'והור. בהמשך, בתמיכה בריטית, פעל אבו בכר לקדם את בנייתו של צבא לאומי עבור ג'והור. שנה לאחר חתימת החוזה עם הבריטים, ב-1886, אבו בכר הוכתר מחדש כריבון ג'והור הפעם תחת התואר סולטאן במקום מהראג'ה. הכתרתו של אבו בכר כסולטאן סימנה את היותו "אבי ג'והור המודרנית". באורך שלטונו קידם מודרניזציה והתמערבות אשר במהלכה נעזר במהגרים סינים מדרום קיסרות צ'ינג אשר היו בעלי מקצוע ומיומנויות. העיר ג'והור באהרו ומדינת ג'והור כולה המשיכו להתפתח בהנהגתו של השר הראשי הראשון של ג'והור, דאטו ג'אפר מחמד, אשר נשא בתפקיד דומה לזה של ראש ממשלה. הוקמו מחלקות ממשלתיות שונות והוסדרה חלוקת סמכויות ביניהן. ביניהם היו משרד האוצר, משטרה, מחלקת קרקעות וסקירה, תשתיות ציבוריות, המחלקה הימית, המחלקה הרפואית, מחלקות הדואר והחינוך. ב-14 באפריל 1895 פרסם הסולטאן אבו בכר את חוקת מדינת ג'והור, חוקה שהפכה את ג'והור למדינה המלאית הראשונה שיש לה מערכת חוקית רשמית וכתובה בסגנון מערבי. בשנת 1883 הוקמה מחלקת החינוך להרחבת החינוך לילדים בג'והור, במסגרתה נקבעה השפה המלאית כשפה הרשמית של החינוך במדינה. הסולטאן אבו בכר נפטר בגיל 62 ב-4 ביוני 1895. מדיה וקבצים בנושא אבו בכר, סולטאן ג'והור בוויקישיתוף אבו בכר, סולטאן ג'והור, באתר אנציקלופדיה בריטניקה (באנגלית) Modernisation or Westernisation of Johor under Abu Bakar: A Historical Analysis
אדמונד אדו

אדמונד אדו (באנגלית: Edmund Addo; נולד ב-17 במאי 2000 בגאנה) הוא כדורגלן גאנאי המשחק בעמדת הקשר בקבוצת הכוכב האדום בלגרד מליגת העל הסרבית. אדו גדל במחלקת הנוער של מייטי קוסמוס FC, ובשנת 2018 הגיע למחלקת הנוער של פ.ק. סניצה מליגת העל הסלובקית. ב-16 בפברואר 2019 הוא ערך את הופעת הבכורה שלו במועדון, בהפסד 3-0 לא.ס. טרנצ'ין במסגרת המחזור ה-19 בליגה לעונת 2018/2019. הוא שיחק במועדון במשך שלוש עונות, בהן ערך 47 הופעות ליגה והבקיע שני שערים. ב-14 ביולי 2021 חתם אדו בשריף טירספול מליגת העל המולדובית. ב-20 ביולי הוא ערך את הופעת הבכורה שלו במועדון, בניצחון 1-0 על אלאשקרט במסגרת הסיבוב השני של מוקדמות ליגת האלופות לעונת 2021/2022. ב-7 באוגוסט הוא ערך את הופעת הבכורה שלו בליגה, בניצחון 7-1 על דינמו-אוטו טירספול במסגרת המחזור החמישי בליגה. ב-15 בספטמבר ערך אדו את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022. מדיה וקבצים בנושא אדמונד אדו בוויקישיתוף אדמונד אדו, באתר Transfermarkt אדמונד אדו, באתר Fussballdaten.de (בגרמנית) אדמונד אדו, באתר Soccerway אדמונד אדו, באתר BDFutbol אדמונד אדו, באתר WorldFootball.net אדמונד אדו, באתר National Football Teams אדמונד אדו, באתר FootballDatabase.eu TRENČÍN VS. SENICA 3 - 0 באתר Soccerway, ‏ 16 בפברואר 2019 (באנגלית) Добро пожаловать, Эдмунд באתר הרשמי של שריף טירספול, 14 ביולי 2021 (ברוסית)
מוסא קיאבו

מוסא קיאבו (בצרפתית: Moussa Kyabou; נולד ב-18 באפריל 1998 בבמקו שבמאלי) הוא כדורגלן מאלי המשחק בעמדת הקשר האחורי בקבוצת שריף טירספול מליגת העל המולדובית, בהשאלה מ-USC קיטה, ובנבחרת מאלי. קיאבו החל את הקריירה המקצוענית שלו ב-USC קיטה מליגת העל המאלית. ב-15 במרץ 2021 הושאל קיאבו לשריף טירספול מליגת העל המולדובית עד לסוף שנת 2021. ב-11 באפריל הוא ערך את הופעת הבכורה שלו במועדון, בניצחון 4-0 על דאצ'יה בויוצ'אני במסגרת המחזור ה-27 בליגה לעונת 2020/2021. בעונה זו הוא ערך שמונה הופעות ליגה, וזכה עם שריף טירספול באליפות מולדובה. ב-27 ביולי 2019 ערך קיאבו את הופעת הבכורה שלו בנבחרת מאלי, בניצחון 4-0 על נבחרת גינאה ביסאו במסגרת הסיבוב השני של מוקדמות אליפות האומות האפריקאיות 2020. שריף טירספול אליפות מולדובה (1): 2020/2021 מוסא קיאבו, באתר Transfermarkt מוסא קיאבו, באתר Fussballdaten.de (בגרמנית) מוסא קיאבו, באתר Soccerway מוסא קיאבו, באתר WorldFootball.net מוסא קיאבו, באתר National Football Teams מוסא קיאבו, באתר FootballDatabase.eu Добро пожаловать, Мусса Киабу באתר הרשמי של שריף טירספול, 15 במרץ 2021 (ברוסית)
ריאל במקו

איגוד ספורט ריאל במקו (בצרפתית: Association Sportive du Real Bamako) היא קבוצת כדורגל מאלית מהעיר במקו אשר משחקת בליגת העל המאלית. הקבוצה נוסדה בשנת 1960, ולאורך השנים זכתה בשש אליפויות. אליפות מאלי (6) 1969, 1980, 1981, 1983, 1986, 1991 הגביע המאלי (10) 1962, 1964, 1966, 1967, 1968, 1969, 1980, 1989, 1991, 2010 מאלי סאליף קייטה מאלי דיאדייה סמאסקו מאלי איב ביסומה מאלי מוחמד קמארה מאלי קווין זוהי מאלי שייק דוקורה מאלי מוסא דומבייה מאלי מחמדו סידיבה מאלי קלילו טראורה מאלי בובקאר דיארה מאלי איבורהימה סידיבה מאלי קליפה קוליבאלי קמרון מארק אמבואה מדיה וקבצים בנושא ריאל במקו בוויקישיתוף פרופיל, באתר Transfermarkt פרופיל, באתר Soccerway ערך זה הוא קצרמר בנושא מועדוני כדורגל ובנושא מדינות. אתם מוזמנים לתרום לוויקיפדיה ולהרחיב אותו.